b'\n_START_ARTICLE_\nMikrometeoroid\n_START_PARAGRAPH_\nMikrometeoroid je majhen meteoroid, ki je nastal kot okru\xc5\xa1ek ve\xc4\x8djega telesa in ima maso manj\xc5\xa1o od 1 grama oziroma velikost od 100 \xce\xbcm do 1 mm. Mikrometeoroidi se nahajajo v medplanetnem prostoru in tako so sestavni del medplanetnega prahu. V glavnem imajo kovinsko sestavo. Obi\xc4\x8dajno so to ostanki trkov med ve\xc4\x8djimi telesi \xc5\xa1e iz \xc4\x8dasov nastajanja Oson\xc4\x8dja. Mikrometeoroidi so zelo pogosti v vesolju, ne manjka jih tudi v okolici Zemlje. Ti delci najve\xc4\x8d prispevajo k vesoljski eroziji. Velik vpliv imajo na povr\xc5\xa1ino tistih nebesnih teles, ki so brez atmosfere (Luna, Merkur, asteroidi,\xe2\x80\xa6). Na ta telesa mikrometeoroidi padejo prav do povr\xc5\xa1ine, kjer povzro\xc4\x8dajo na mestu padca taljenje in izparevanje. Posledica tega je sprememba izgleda povr\xc5\xa1ine. Kar nekaj vesoljskih plovil je imelo med svojo znanstveno opremo tudi detektorje mikrometeoroidov (primeri: Lunar Orbiter 1, Luna 3, Mars 1, Pioneer 5).\n_START_SECTION_\nMikrometeorit\n_START_PARAGRAPH_\nMikrometeorit je majhen meteorit. To je telo, ki je uspelo priti do povr\xc5\xa1ine nebesnega telesa (npr. Zemlje). Tak\xc5\xa1no telo ni popolnoma zgorelo na svoji poti proti povr\xc5\xa1ini ali pa je razpadlo na manj\xc5\xa1e delce. Na Zemlji jih najla\xc5\xbeje najdemo na polarnih podro\xc4\x8djih, kjer se dalj \xc4\x8dasa nabirajo v ledu. Tak\xc5\xa1en led stalijo in kot ostanek na fitrih dobimo drobne mikrometeorite, ki jih lahko opazujemo pod mikroskopom._NEWLINE__NEWLINE_Mikrometeoriti so obi\xc4\x8dajno iz kamnine ali kovine (\xc5\xbeelezo ali nikelj). Na Zemljo jih pade vsak dan nekaj ton. Najdemo jih lahko v de\xc5\xbeevnici oziroma v odtokih de\xc5\xbeevnice. Opazujemo jih pod mikroskopom._NEWLINE__NEWLINE_Na Observatoriju Arecibo so s pomo\xc4\x8djo sipanja radarskih valov prou\xc4\x8devali masni tok meteoritov (masa meteoritov, ki v \xc4\x8dasovnem obdobju padejo na povr\xc5\xa1ino Zemlje) pri vstopu v zgornje dele atmosphere. Ugotovili so, da je masni tok 3,7. 10\xe2\x81\xb6 kg/leto\n_START_SECTION_\nNevarnost za vesoljska plovila in satelite\n_START_PARAGRAPH_\nMikrometeoroidi predstavljajo veliko nevarnost za vesoljska plovila, umetne satelite in ljudi, ki se nahajo v vesoljskih obla\xc4\x8dilih zunaj vesoljskih plovil. Relativna hitrost mikrometeoroidov glede na njih je nekaj kilometrov na uro. Vsa ta telesa tako neprestano do\xc5\xbeivljajo trke z manj\xc5\xa1imi delci medplanaterne snovi, ki lahko po\xc5\xa1kodujejo povr\xc5\xa1ino. \xc4\x8ce to traja dalj \xc4\x8dasa, lahko pride do usodnih po\xc5\xa1kodb povr\xc5\xa1ine vesoljske ladje, satelita ali opreme vosoljca. Vse povr\xc5\xa1ine so neprestano pod vplivom podobnega postopka kot je peskanje, ki se uporablja za ravnanje ali \xc4\x8di\xc5\xa1\xc4\x8denje povr\xc5\xa1in materialov.'